  Майя Бывальцева Удмуртиын Быдӟым Атыкай ожын Вормонлы 74 ар тырмонлы волонтёръёслэн корпусазы куриськонъёсты кутон кутскиз. Со сярысь «ВКонтакте» мерлыко вотэсысь «Волонтеры Победы. Удмуртия» огинын ивортэмын. Волонтёръёс Вормон парадэз но «Быронтэм полк» ужрадэз радъянэ но ортчытонэ пыриськозы. Куриськонъёсты эскерем бере, волонтёръёсты мылкыдзыя но быгатонлыкъёссы кӧня ке группаосъя люкозы: ветеранъёсын ужан; трибунаос вылын ужан; фото-волонтёръёс; «Георгиевской ленточка» ужрад; «Красная гвоздика» ужрад; «Случайный вальс» ужрад «Быронтэм полк» ужрад. 15-тӥ оштолэзе волонтёръёсты дышетон кутскоз. Ӧръёсъя тодон-валанъёс сётэм сяна, соосын психологъёс но эрикрадэз утӥсь ёзэсъёслэн ыстэм муртъёссы ужалозы. Волонтёръёслэн корпусазы пыриськон понна куриськонъёсты волонтёрыпобеды.рф сатйын пуйиськыса яке «ВКонтакте» мерлыко вотэсысь «Волонтёры Победы. Удмуртия» огинэ пырыса сётыны луэ. Анкетаез чӧлсконпусъя сётоно. Ужрадэ 14 ареслэсь бадӟым адямиос пыриськыны быгато.  2018-тӥ арын Ижкарын 500-лэсь трос адями Вормон нуналлэн волонтёръёсыз луизы.   Тегъёс: Мерлык Удмуртия ВормонНунал Быронтэмполк БыдӟымАтыкайож волонтёръёс  